Den har været længe undervejs, men nu skulle den være god nok. Letbanen kommer til Grenaa, og Aarhus Letbane forventer fortsat at åbne strækningen mellem Aarhus, Lisbjerg, Lystrup og Grenaa sidst i april, oplyses det i en pressemeddelelse.

Selve datoen for åbningen af strækningen kan selskabet ikke melde ud endnu, men én dato er på plads, og det er fejringen af, at letbanens etape 1 endelig er afsluttet. Afslutningen på seks års anlægsarbejde fejres søndag den 12. maj.